महापूजन में बही भजनों की सरिता
जैसलमेर | मिघसरपूर्णिमा के अवसर पर कुशल युवा मंडल की ओर सेे एक दिवसीय जैसलमेर से लौद्रवपुर-ब्रह्मसर दादा गुरूदेव दर्शन यात्रा का आयोजन किया गया। कुशल युवा मंडल के स्वरूप बागचार कपिल मालू ने बताया कि कार्तिक पूर्णिमा के उपलक्ष में बाड़मेर, लौद्रवपुर, ब्रह्मसर तीर्थ की यात्रा कराई गई। मालू ने बताया कि संघ बाड़मेर से रवाना होकर सुबह 10 बजे लौद्रवपुर तीर्थ पहुंचा। जहां पार्श्वनाथ दादा के दर्शन कर पूजा अर्चना की गई और मनोकामना पूर्ण करने वाला कल्पवृक्ष, अधिष्ठायक नागदेवता, प्राचीन रथ सहित अधिष्ठायक घंटाकर्ण महावीर देव दादा गुरूदेव के दर्शन वंदन का लाभ लिया। इस अवसर पर शांति स्नात्र महापूजन का आयोजन किया गया जिसमें स्थानीय कलाकारों ने पूजन में पार्श्वनाथ दादा के भजनों की प्रस्तुतियां देकर झूमने पर मजबूर कर दिया। पूजन के पश्चात संघ लौद्रवपुर से ब्रह्मसर की ओर प्रस्थान कर गया।
गुरूभक्त स्वरूप रणधा ने बताया कि दादा जिन कुशलसूरी गुरूदेव के चरण पादुकाओं के आगे महापूजन का आयोजन किया गया। पूजन के दौरान अशोक बोथरा एंड पार्टी द्वारा भजनों की शानदार प्रस्तुतियां दी गई। बाड़मेर से आए अशोक बोथरा द्वारा प्रस्तुत भजन दादा तेरा क्या फर्ज नहीं भक्तों के घर आने का एवं अपनी आंचल की छैया में जब भी मुझे सुलाओ मां भजन पर भक्त जमकर झुमें। महापूजन के बाद महाआरती का आयोजन किया गया। इसके बाद शाम को विमलनाथ भगवान की आरती एवं मंगल दीपक का एवं दादा गुरूदेव की आरती दादा गुरूदेव के मंगल दीपक एवं नाकोड़ा भैरव देव की आरती का लाभ शंकरलाल, अशोक कुमार धारीवाल परिवार चौहटन वालों ने लिया। सुबह के नाश्ते दोपहर की नवकारसी का लाभ बाबूलाल भूरचंद लूणिया परिवार ने लिया गया। शाम की नवकारसी बड़ी पूजा का लाभ कुशल युवा मंडल जैसलमेर द्वारा लिया गया।
जैसलमेर. बरमसर स्थित दादा कुशलवाडी में पूजा अर्चना करते जैन समुदाय के लोग।
hin_Deva hin_Deva hin_Deva mai_Deva